
Бүген Татарстан Республикасы Президенты Рөстәм Миңнеханов һәм Россия Федерациясе Хөкүмәте Рәисе урынбасары Марат Хөснуллин Казанның Юдино бисәсендә ремонтланган «Юлдаш» яшьләр үзәгендә булдылар.

Бинаны карауда шулай ук Татарстан Республикасы Президенты Аппараты Җитәкчсе Әсгат Сәфәров, Горький тимер юлы - «РЖД» ААҖ филиалы башлыгы Анатолий Лесун, Татарстан Республикасы яшьләр эшләре министры Дамир Фәттахов һәм Казан мэры Илсур Метшин катнашты.

Кунаклар өчен яңартылган үзәк буйлап экскурсия оештырылды. Капремонтка кадәр бина берничә ел бөтенләй файдаланылмаган. Бүген монда эшчәнлекнең бик күп юнәлешләре буенча барлык шартлар да тудырылган.

Үзәктә тау туризмы, скалодром зоналары, тир, универсаль зал һәм коворкинг бар. Һәркем җаны теләгән эш белән шөгыльләнә ала: альпинизм, велотриал, воркаут, кроссфит, бокс, дзюдо, хореография яисә брейк данс. Аена барлыгы 350 кеше үзенә шөгыль таба ала бу үзәктә.
Татарстан Президенты һәм РФ вице-премьеры ремонтланган «Юлдаш» яшьләр үзәгендә булдылар